רבי חנינא בן חכינאי

רבי חנניא (חנינא) בן חכינאי היה תנא בדור השלישי והרביעי. הוא היה מתלמידי רבי עקיבא הראשונים, והיה חברם של רבי אלעזר בן מתיא, שמעון בן זומא ושמעון התימני. לפי אחת הגרסאות היה מעשרה הרוגי מלכות.

לפי האגדה, ישב 12 (או 13) שנה ולמד תורה בבית רבי עקיבא רבו. כשהגיעה זמן בתו להינשא שלחה לו אשתו מכתב, והודיעה לו על כך. כשנשאר ללמוד ולא חזר לביתו ידע רבי עקיבא על כך, ודרש: כל מי שיש לו בת – ילך וישיאנה!

חזר רבי חנניא אל עירו, אך כיוון שהשתנו פני העיר לא מצא את ביתו. מה עשה? הלך והתיישב ליד הבאר, עד שהגיעה קבוצת נשים ושמע אחת קוראת: בת חכינאי, מלאי את כדך! ידע שזאת בתו, עקב אחריה ונכנס לביתו. אשתו, שלא הייתה מוכנה לכך – ראתה אותו ונבהלה, עד שיצאה נשמתה. התפלל עליה רבי חנניא ואמר: ״רבונו של עולם, ענייה זו זה שכרה?״ ביקש רחמים עליה וחייתה.

בנוסף, האגדה מספרת על ר' חנינא בן חכינאי, שכל ימיו היה יושב בתענית מגיל שתים עשרה שנה עד תשעים וחמש.

מותו
.

רבי מנחם החברוני מציין כי רבי חנינא בן חכינאי נקבר יחד עם דוסא בן הרכינס ורבי אליעזר בן הורקנוס במערת שם ועבר בצפת. אך רבי חיים ויטאל חלק על מסורת זו וטען כי רבי דוסא הוא הצדיק היחיד הקבור במקום.

קישורים חיצוניים

 
 
 ישעיהו בן-פזי, הומור מאופק וסאטירה מוסווית באגדה תלמודית, הומור מקוון 3, ינואר 2014

הערות שוליים 

הדור השלישי לתנאים
עשרת הרוגי מלכות
תלמידי רבי עקיבא
הדור הרביעי לתנאים